text: [{"text_idx": "#000003", "text": "Eftir flu\u0301gvandi byrjan, har F\u00f8royar l\u00e6ttliga vunnu fyrsta setti\u00f0, kom eitt sindur av turbolensi, har Georgia vann anna\u00f0 sett og var eisini a\u0301 odda 19-15 i\u0301 tri\u00f0ja, sum F\u00f8royar to\u0301 kno\u0301gva\u00f0u heim. F\u00f8royar fingu eisini flogi\u00f0 aftur, og lendingin gj\u00f8rdist avbera v\u00f8kur i\u0301 3-1 sigrinum i\u0301 h\u00f8llini a\u0301 Ha\u0301lsi i\u0301 gja\u0301rskv\u00f8ldi\u00f0.F\u00f8royar vo\u0301ru a\u0301 odda alt fyrsta setti\u00f0, sum gekk upp a\u0301 sta\u0301s, og skjo\u0301tt var ta\u00f0 vunni\u00f0 25-19.Ta\u00f0 gekk eisini sum eftir a\u0301nni i\u0301 \u00f8\u00f0rum setti, men trygga f\u00f8royska lei\u00f0slan minka\u00f0i bra\u0301dliga ni\u00f0ur i\u0301 13-12. Eftir f\u00f8royskt leikbra\u0301 fekst skil a\u0301 aftur, og F\u00f8royar l\u00f8gdu seg a\u0301 odda 17-13. Men so gekk alt av skri\u00f0uni, og i\u0301 einum ha\u0301li fo\u0301r Georgia framum 19-17 og helt seg frammanfyri og vann setti\u00f0 25-22.F\u00f8royar komu to\u0301 aftur a\u0301 vinnarako\u0301s i\u0301 tri\u00f0ja setti og l\u00f8gdu seg a\u0301 odda 7-4, og 10-6. Men so fo\u0301r undanfarna setti\u00f0 at endurtaka seg, og Georgia javna\u00f0i til 11-11 og leg\u00f0i seg framum 19-14. F\u00f8royski venjarin, Cristian Imhoff, ba\u00f0 um leikbra\u0301, og ta\u00f0 hja\u0301lpti. Eitt stig fyri og anna\u00f0 eftir a\u0301t f\u00f8royska li\u00f0i\u00f0 av Georgisku lei\u00f0sluni, og bra\u0301tt var\u00f0 21-21. Georgiska leikbra\u0301i\u00f0 hja\u0301lpti einki, og F\u00f8royar hildu fram, og Sofi\u0301a Purkhu\u0301s Splidt smassja\u00f0i settbo\u0301ltin i\u0301 go\u0301lvi\u00f0 til 25-22 eftir perfekta mo\u0301tt\u00f8ku og heving. Eftir at F\u00f8royar h\u00f8vdu ligi\u00f0 v\u00e6l a\u0301 odda sto\u0301ran part av fjo\u0301r\u00f0a setti, kom spenningur i\u0301 aftur mo\u0301ti endanum, ta\u0301 Georgia minka\u00f0i um munin til 19-20 og 20-21. F\u00f8royar hildu to\u0301 h\u00f8vdi\u00f0 kalt og vi\u00f0 lobbi fra\u0301 Birgit Guttesen, sum Georgiska li\u00f0i\u00f0 ikki fekk bilbugt vi\u00f0, vunnu F\u00f8royar setti\u00f0 25-22 \u2013 og ikki minst dystin 3-1. Sunnudagin kl. 16 sp\u00e6la F\u00f8royar seinasta heimadystin, sum ver\u00f0ur i\u0301mo\u0301ti Portugal, sum i\u0301 gja\u0301rskv\u00f8ldi\u00f0 vann 3-1 a\u0301 Montenegro. Menninir sp\u00e6la eisini si\u0301n seinasta heimadyst sama dag. Hann ver\u00f0ur i\u0301mo\u0301ti Lettlandi kl. 19."}]